НАРОДНО ЧИТАЛИЩЕ „САМООБРАЗОВАНИЕ 1928“ с. БАЧЕВО, ОБЩИНА РАЗЛОГ, ОБЛАСТ БЛАГОЕВГРАД

**КАЛЕНДАРЕН ПЛАН за дейността за 2020година**

**Месец Януари:**

1) 01.01 - Участие на самодейците от читалището в кукерския карнавална площада в с. Бачево***;***

2) 06.01. – Рецитал на деца в библиотеката в чест на поета революционер Христо Ботев ;

3) 11.01. - Международен ден на думата Благодаря. На 11 януари се отбелязва Световния ден на думата "Благодаря".

4) 21.01.- Бабинден - изготвяне на табло със снимки на новородените деца. Организиране на бабино хоро на площада. Подарък за всяко новородено;

**Месец Февруари:**

5) 01.02. – „Вечер на виното и любовта“ среща на самодейците от читалището с дегустация на вино домашно производство 2019г.;

6) 14.02. – Празник на влюбените – Организиране среща на влюбени двойки в читалището;

7) 19.02. – Почитане паметта на Васил Левски в библиотеката. Рецитал от подбрани стихове с деца от ОУ“Св.св. Кирил и Методий“ ;

**Месец Март:**

8) 01.03 – Ден на самодееца – организиране на празнична вечер от служителите в читалището за всички самодейци;  
 9) 02.03 – Честита Баба Марта – Работилницата на „Баба Марта“ изработване на мартенички с деца от 1 и 2 клас за всички деца в ОДЗ „Минзухар“ с. Бачево;

10) 03.03 – Национален празник на Република България – празнична заря и хоро на площада;

11) 05.03- – Традиционен празничен мартенски концерт от самодейците на читалището посветен на Международния ден на жената;

12) 07.03. – Тодоровден – официален празник на с. Бачево. Участие на самодейци в ритуала по захранване на конете. Пресъздаване на традицията „кланяне на младите булки“; Празнична програма от самодейните състави на читалището;

13) 16.03 – Изготвяне план – програма за посрещане и изпращане на гости туристи на читалището ни;

14) 22.03 – Посрещане на пролетта с излет в планината с децата от клуб „Приятели на Рила“;

**Месец Април:**

15) 01.04. – Ден на хумора и сатирата – шеги за всички.Забавни игри с децата от ОДЗ „Минзухар“ с. Бачево;

16) 07.04 – Ден на здравния работник – Посещение на здравните кабинети в село Бачево с китка здравец и блага дума;

17) 15.04 – „Да се хванем за зелено“ – озеленяване на градинката и почистване на сградата на читалището;

18 ) 16.04 – „ Весел Великден“ – работилница за деца и боядисване на яйца. Боядисаните яйца ще бъдат раздадени на стари, самотни и болни жители на село Бачево, като част от инициативата „Яйце със сърце“;

**Месец Май:**

19) 01.05 – Международен ден на труда;

20) 05.05 – Пресъздаване на ритуала „Топене на гергьовски китки“ на площада с празнична програма от самодейните състави към читалището;

21) 06.05 –Гергьовден – Традиционен курбан за здраве в местността „Пресвета”;

22) 24.05 – Празник на славянската писменост и култура – празнична програма от ОУ“Св.св. Кирил и Методи“ и ОДЗ „Минзухар“ с. Бачево в салона на читалището с участието на ДФГ „Шарено герданче“;

**Месец Юни:**

23) 01.06 – Празник на детето – „Детство мое“ празник за децата с детски песни, изненади, лакомства, шоколади и балони за всички деца на площада – Детско парти;

24) 02.06 – Отбелязваме деня на Ботев с информационна беседа за ученици от началното училище;

25) 10.06 –„Да доживееш 100 години“ – Изготвяне брошура на единствения жител в региона Надежда Сланчева от селото ни доживяла 100 години – снимков материал;

26) 24.06 – Еньовден – поход с децата от клуб „Приятели на Рила“за събиране на билки и цветя в гората;

27) 25. 06 – Международен ден за борба с наркотиците.Беседа от здравен работник с ученици в библиотеката;

**Месец Юли:**

28) от 01.07 до 30.08 – Лятна академия за деца – Организиране на ежеседмични занимания с децата на Бачево. Ден за рисуване, ден за песни, ден за походи, ден за изработване на сувенири и др.

29) 10.07 – Клуб „Приятели на Рила“ – поход до местността „Джерджева скала“ и запознаване с историческата същност на мястото;

**Месец Август:**

30) 15.08 – Участие в подготовката за приготвянето на традиционния курбан за здраве;

Младежки събор в местността „Перивол”. Празнична програма с участие на самодейните колективи;

31) Участие във фолклорни фестивали по покана в България и чужбина;

**Месец Септември:**

32) 06.09 – Ден на Съединението – Беседа с ученици в библиотеката на читалището;

33) 15.09 – Начало на учебната година – участие на малките самодейци в откриването на първия учебен ден. Изпращане на поздравителен адрес до училището в селото. Подарък за всеки първокласник;

34) 22.09 – Ден на Независимостта на България . Дискусия с ученици от 5-ти клас в библиотеката на читалището;

**Месец Октомври:**

35) Участие на самодейните групи по покана във Фолклорни фестивали в страната;

36) 11.10 – Празник на гр. Разлог - участие в празничната програма;

37) 26.10 – Храмов празник на църквата „Св. Димитър” в с. Бачево. Всяка година служителите от читалището участват в приготвянето на курбана за здраве;

**Месец Ноември:**

38) 01.11 – Ден на народните будители.“Какво знаем за народните будители“- беседа. Посещение на ученици от ОУ „Св. Св. Кирил и Методий“ в библиотеката;

39) 14.11. – Участие на Танцов състав „Рилска самодива“ в „Тракийска броеница” Национален фестивал за народни хора в град Пазарджик;

40) 20.11 – Ден на християнското семейство – Среща с децата от ДГ „Минзухар“ на тема „Аз и моето семейство“;

**Месец Декември:**

41) 02.12 – „Работилница на Дядо Коледа"- изготвяне на коледни картички и играчки с децата от кръжок „Бабината плетка“ за украсяване на Коледната елха в партера на читалището и тази на площада;

42) 21.12 -Коледни изненади за самотни хора от селото – традиционна инициатива „Коледа за всеки“;

43) 19.12 – Коледна изложба на рисунки на тема „Вълшебна Коледа“ от децата на ДГ „Минзухар“ в ритуалната зала на читалището;

44) Празнично Коледно парти на самодейците групи;

Календарния план се променя в зависимост от ново възникнали културни събития , съобразени с условията за развитие на културните процеси в община Разлог, както и от получените допълнително покани за участие в страната и чужбина;

Дата:05.11.2019г. ПРЕДСЕДАТЕЛ: …………..

/Крум Алуминов/

СЕКРЕТАР:…………..

/Янка Велинова/